De conchunta con o chimpanzé común, o bonobo ye lo que existe mas amanau a los humans. Como as dos especies no son nadadors competents, a formación d'o río Congo fa 1,5–2 millons d'anyadas posiblement condució a la especiación d'o bonobo. Os bonobos viven a lo sud d'o río y, per lo tanto, se deseparoron d'os antipasaus d'o chimpanzé común, que vive a lo norte d'o río. No i hai datos concretos sobre as zifras de población, pero a estimación ye d'entre 29.500 y 50.000 individuos. A especie figura como "En periglo d'extinción" en a Lista Roya d'a IUCN y ye menazada per a destrucción d'o suyo habitat y lo creiximiento y o movimiento d'a población humana, encara que a caza furtiva comercial ye a menaza mas important. Os bonobos gosan vivir 40 anyadas d'edat en cativerio; se desconoixe a suya esperanza de vida en a naturaleza, pero ye quasi seguranza que sía muito mas curta.